
Text rozhodnutia
Súd: Najvyšší súd Spisová značka: 1Sžk/3/2018 Identifikačné číslo súdneho spisu: 2115219020 Dátum vydania rozhodnutia: 14. 06. 2018 Meno a priezvisko sudcu, VSÚ: JUDr., Ing. Miroslav Gavalec ECLI: ECLI:SK:NSSR:2018:2115219020.2 Opravné uznesenie Najvyšší súd Slovenskej republiky v právnej veci žalobcu/sťažovateľa: S. O., nar. XX.XX.XXXX, bytom S. X, J., proti žalovanému: Daňový úrad Trnava, so sídlom Hlboká 8/1, Trnava, o návrhu žalobcu na vydanie opravného uznesenia, v konaní o žalobe proti nečinnosti orgánu verejnej správy, takto r o z h o d o l : Uznesenie Najvyššieho súdu Slovenskej republiky zo dňa 6. marca 2018 sp. zn. 1Sžk/3/2018 sa opravuje tak, že vo štvrtom riadku prvého odseku odôvodnenia sa označenie dátumu „22.08.2012“ nahrádza označením „22.08.2002“. o d ô v o d n e n i e : 1. Najvyšší súd Slovenskej republiky (ďalej len „Najvyšší súd“) uznesením zo dňa 06.03.2018 sp. zn. 1Sžk/3/2018 odmietol kasačnú sťažnosť žalobcu proti uzneseniu Krajského súdu v Trnave č. k. 14S/58/2016-73 zo dňa 13.06.2017. 2. Po doručení rozhodnutia žalobca dňa 16.05.2018 upozornil Krajský súd v Trnave na nesprávnosť v odôvodnení uznesenia spočívajúcu v chybnom označení roka (namiesto 2012 je uvedené 2002). 3. Krajský súd dňa 18.05.2018 toto podanie žalobcu odstúpil Najvyššiemu súdu. 4. Najvyšší súd po preskúmaní veci zistil, že v prvom odseku odôvodnenia svojho rozhodnutia nesprávne uviedol dátum „22.08.2012“, hoci správne malo byť uvedené „22.08.2002“. Podľa § 143 Zákona č. 162/2015 Z. z. Správny súdny poriadok (ďalej len „S.s.p.“) správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 5. S poukazom na citované zákonné ustanovenie a skutočnosť, že pri písaní vyššie uvedeného uznesenia došlo k chybe v písaní, kasačný súd jednomyseľne rozhodol o oprave tak, ako je uvedené vo výrokovej časti tohto uznesenia. Poučenie: Proti tomuto uzneseniu n i e j e prípustné odvolanie.

